KKE - ΑΝΑΚΟΙΝΩΣΗ ΤΟΥ ΤΜΗΜΑΤΟΣ ΑΘΛΗΤΙΣΜΟΥ ΤΗΣ ΚΕ ΤΟΥ ΚΚΕ ΓΙΑ ΤΙΣ ΕΠΙΤΥΧΙΕΣ ΤΗΣ ΕΛΛΗΝΙΚΗΣ ΑΠΟΣΤΟΛΗΣ ΣΤΟ ΠΑΓΚΟΣΜΙΟ ΠΡΩΤΑΘΛΗΜΑ ΚΩΠΗΛΑΣΙΑΣ ΣΤΙΣ ΗΠΑ
Πολλά συγχαρητήρια στην ελληνική αποστολή, αφού στο παγκόσμιο πρωτάθλημα κωπηλασίας, που διεξήχθη στις ΗΠΑ, κατέλαβε την 4η θέση στον πίνακα των μεταλλίων, αφήνοντας πίσω υπερδυνάμεις όπως οι ΗΠΑ, η Ελβετία και η Ολλανδία.
Στις γυναίκες, μια ημέρα μετά από την κατάκτηση της πρώτης θέσης της Κυρίδου-Μπούρμου στην κατηγορία της δικώπου άνευ, η Αννέτα Κυρίδου μαζί με την Δήμητρα Τσαμοπούλου κέρδισαν το χρυσό μετάλλιο στο διπλό σκιφ.
Συγχαρητήρια επίσης τόσο στους Γιάννη Καλανταρίδη και Θανάση Παλαιοπάνο που με τη σειρά τους κατέκτησαν το χάλκινο μετάλλιο, όσο και στον Στέφανο Ντούσκο, που μετά από μια συγκλονιστική κούρσα που κρίθηκε στα τελευταία μέτρα, κατέκτησε το ασημένιο μετάλλιο στον τελικό του σκιφ αγοριών.